**BTW-terugbetalings vir ondernemers**

**Wat is 'n BTW-terugbetaling?**

'n BTW-terugbetaling is 'n bedrag BTW wat deur SARS aan die ondernemer betaalbaar is, in die geval waar:

* die totale bedrag BTW gehef op die ondernemer met die aankoop van goedere en dienste, en op die invoer van goedere (en wat as aftrekking toegelaat word) oorskry die totale bedrag BTW gehef op die lewering van goedere of dienste deur die ondernemer vir 'n bepaalde belastingtydperk (na verwys as 'n BTW-terugbetaling op 'n opgawe), en
* 'n ondernemer het 'n bedrag BTW betaal, wat die bedrag oorskry wat aan SARS betaal moes word (na verwys as 'n foutiewe te hoog betaling).

**Hoe werk BTW-terugbetalings vir ondernemers?**

Indien 'n ondernemer geregtig is op 'n BTW-terugbetaling, word SARS vereis om sodanige BTW-terugbetaling binne 21 werksdae uit te betaal, vanaf ontvangs van die korrek-voltooide BTW-opgawe ten opsigte van sodanige BTW-terugbetaling, sonder dat enige rente op sodanige BTW-terugbetaling gehef word.

SARS mag die uitbetaling van 'n terugbetaling terughou in die volgende omstandighede:

* SARS bevind dat 'n geëiste terugbetaling deur die ondernemer aan 'n ander party sal terugbetaal word waar sodanige ondernemer se uitsetbelasting deur sodanige ander party gedra word;
* die ondernemer het bankbesonderhede verskaf;
* 'n verifiëring, ondersoek of oudit van die terugbetaling is gefinaliseer, tensy aanvaarbare sekuriteit verskaf is;
* alle BTW-opgawes is ingedien.

**Rente**

Indien die BTW-terugbetaling nie binne 21 werksdae uitbetaal is nie, sal SARS moet rente betaal, teen die voorgeskrewe koers, op die bedrag wat terugbetaalbaar is. SARS mag, onder bepaalde omstandighede, die 21-werksdaetydperk herbereken of opskort, in welke geval rente nie betaalbaar is nie, tensy die 21-werksdaetydperk wat herbereken of opgeskort is, verstryk.

Die 21-werksdaetydperk sal opgeskort word indien SARS nie toegang tot boeke en rekords van die ondernemer kan verkry nie. In so 'n geval, word die 21-werksdaetydperk op hou gesit vanaf die datum wat die versoek tot toegang aan die ondernemer gestuur is tot die datum wat die ondernemer toegang verleen tot sodanige boeke en rekords.

Die 21-werksdaetydperk sal herbereken word onder die volgende omstandighede:

* waar die BTW-opgawe foutief is;
* waar inlingting onder SARS se aandag gekom het ten opsigte van die blootleggings wat op die BTW-opgawe gemaak is;
* waar bankbesonderhede foutief is (welke of dit die ondernemer of 'n derdepartybankrekening is);
* verteenwoordigende ondernemer is nie aangestel nie, of bankrekening is nie voorsien nie (hierdie is van toepassing op 'n nie-inwonende geregistreerde onderneming); of
* belastingverpligtinge, ten opsigte van opgawes, is nie nagekom nie.

Indien 'n terugbetaling verskuldig is as gevolg van 'n foutiewe te hoog betaling, moet die ondernemer binne 90 dae, vandat die eis ingedien is, hul bankbesonderhede aan SARS verskaf vir die eis om geldig te wees.

Indien 'n ondernemer uitstaande skuld het, sal die BTW-terugbetaling verreken word teen sodanige skuld en enige balans sal aan die ondernemer betaalbaar wees. Die ondernemer sal in kennisgestel word indien 'n verrekening toegepas is.

Die BTW-terugbetaling vir 'n opgawe, moet binne vyf jaar vanaf die datum wat die BTW-opgawe verskuldig was geëis word, en 'n foutiewe te hoog betaling moet binne vyf jaar vanaf die datum van die te hoog betaling geëis word.

**Mag 'n ondernemer beswaar maak of appèl aanteken wanneer SARS nie 'n BTW-terugbetaling goedkeur nie?**

'n Ondernemer kan beswaar maak of appèl aanteken teen 'n besluit deur SARS om nie 'n BTW-terugbetaling goed te keur nie. Ondernemers wat vir verdere verifiëring van hulle terugbetaling-eise uitgewys word, sal versoek word om stawende dokumente in te dien.

Die ondernemers wat vir eFiling geregistreer is, kan van die terugbetalingoorsigskerm gebruik maak om die vordering van hul BTW-terugbetaling te besigtig.

**Top wenk:** Vanweë die risiko van BTW-bedrog, sal die gebruik van derdepartybankbesonderhede slegs in twee gevalle toegelaat word - eerstens, waar die ondernemer 'n buitelandse maatskappy is, en tweedens, waar die ondernemer binne die bestek van 'groepmaatskappye' val (d.i. die ondernemer is of 'n filiaalmaatskappy of 'n beheermaatskappy). In beide gevalle moet die ondernemer die nodige magtiging van die rekeninghouer verskaf (byvoorbeeld, maatskappyresolusie) en SARS vryspreek van enige moontlike verliese vir enige bedrag wat in die derdeparty se bankrekening betaal is. Die ondernemer is vereis om 'n VAT119i-vorm vir hierdie doel te voltooi.

**Benodig jy hulp?**

* Verwys na die VAT404 gids vir ondernemers (hoofstuk 12 - uit- en invoere)
* Verwys na die regeringskennisgewing, nr. R. 316 'Uitvoerregulasies'
* Skakel die SARS-kontaksentrum by 0800 00 7277.
* Versoek 'n virtuele afspraak - onthou om eers 'n afspraak te maak.